Document ID: /roh_data/filtered/fineweb-2-filterrobots_roh.jsonl.gz/61974

Nossa emissiun è deditgada a chapellas che dovran instruments exotics e spezials per interpretar lur sauts. En la musica populara svizra sunan bleras furmaziuns cun instruments tradiziunals. En il Grischun savens cun 2 clarinettas, 2 orgelets e cuntrabass, en autras regiuns cun accordeons ed er clavazin. En ils tschientaners passads aveva la violina ina rolla impurtanta, uschia tar la musica dals Fränzlis ubain da la Husistein-Musik. Mintgatant vegnan però er duvrads auters instruments sco trumbetta e cornet, la citra e l'arpret – e schizunt il fagot, vibrafon, ghitarra, ukulela ed orgla da baselgia. Perquai udis vus sauts da las furmaziuns Husistein Musik, Münsiger Spiellüt, Hanneli-Musig e da la chapella Trio Räss.
La musica populara dal Grischun e da la Svizra chatta ses lieu en questa emissiun.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.